TSR จัดทัพเครื่องกรองน้ำ RO รับกระแสน้ำกร่อย มั่นใจหนุนผลงานครึ่งปีแรกสดใส!
TSR จัดทัพเครื่องกรองน้ำ RO รับกระแสน้ำกร่อย มั่นใจหนุนผลงานครึ่งปีแรกสดใส!
TSR จัดทัพเครื่องกรองน้ำ RO รับกระแสน้ำกร่อย มั่นใจหนุนผลงานครึ่งปีแรกสดใส!
22 ม.ค. 2563

นายเอกรัตน์ แจ้งอยู่ ประธานเจ้าหน้าที่บริหาร บริษัท เธียรสุรัตน์ จำกัด (มหาชน) หรือ TSR เปิดเผยว่า ปัจจุบันบริษัทฯ อยู่ระหว่างการดำเนินการด้านการตลาดเพื่อให้ความรู้ และคำแนะนำเกี่ยวกับเครื่องกรองน้ำระบบรีเวิร์ส ออสโมซิส หรือ RO ซึ่งถือเป็นเครื่องกรองน้ำที่มีความบริสุทธิ์มากที่สุดในปัจจุบัน
โดยมีความละเอียดในการกรองถึง 0.0001 ไมครอน สามารถกำจัดสิ่งปนเปื้อนในน้ำรวมถึงเชื้อโรคได้ถึง 99.99% สามารถใช้ได้กับน้ำปะปา น้ำกร่อย หรือน้ำบาดาลที่ผ่านการบำบัดเบื้องต้นมาแล้ว และมั่นใจได้รับการตอบรับจากผู้บริโภคอย่างดีเยี่ยม เนื่องจากคุณภาพของน้ำประปาในบางพื้นที่ กำลังประสบปัญหาค่าความเค็มสูงเกินไป จนมีผลกระทบต่อการบริโภค ดังนั้น เครื่องกรองน้ำRO เป็นผลิตภัณฑ์ที่น่าจะเป็นตัวช่วยลดผลกระทบดังกล่าวได้เป็นอย่างดี
“จากการสำรวจข้อมูลพบว่าในช่วง 5 ปีที่ที่ผ่านมา ยอดขายเครื่องกรองน้ำทั้งระบบอยู่ที่ 6% เท่านั้น จากจำนวนผู้ใช้น้ำประปาภาคครัวเรือน ซึ่งปัจจุบันครัวเรือนทั้งประเทศมีการใช้น้ำประปาสูงถึง  30-40%  ซึ่งจากปัญหาของการใช้น้ำประปาที่เกิดขึ้น อาจทำให้ผู้บริโภคได้รับผลกระทบทั้งต่อคุณภาพชีวิตและสุขภาพ ดังนั้นประเมินว่าความต้องการใช้เครื่องกรองน้ำน่าจะเพิ่มขึ้น และจะช่วยผลักดันยอดขายในช่วงครึ่งปีแรกของปี 2563 เติบโตอย่างแข็งแกร่ง ส่งผลให้ภาพรวมรายได้ปีนี้เติบโตไม่ต่ำกว่า 10% ตามเป้าหมายที่วางไว้” นายเอกรัตน์ กล่าว
นายเอกรัตน์ กล่าวอีกว่า TSR ได้ให้ความสำคัญกับการวิจัยและพัฒนาผลิตภัณฑ์ โดยได้คิดค้นและพัฒนาเครื่องกรองน้ำดื่ม อัลคาไลน์ หรือที่เรียกกันว่าทั่วไปว่า “น้ำด่าง” ซึ่งถือว่ามีผลดีต่อสุขภาพ และสำหรับเครื่องกรองน้ำระบบ RO ที่มีการเติมแร่ธาตุที่สำคัญต่อร่างกาย และแปรสภาพให้น้ำที่ผ่านการกรองมีค่าความเป็นด่างที่มีค่า PH ประมาณ 8.5 ซึ่งเป็นระดับที่เหมาะกับการบริโภค ด้วยลิขสิทธิ์เฉพาะที่คิดค้นโดยทีมวิจัยและพัฒนาของบริษัทฯ สามารถกรองน้ำที่ได้รับการบำบัดแล้วทุกสภาพ
เช่น น้ำกร่อย น้ำประปา ซึ่งคุณภาพของเครื่องกรองน้ำ SAFE มั่นใจได้ว่ามีมาตรฐานเทียบเท่ากับเครื่องกรองน้ำที่นำเข้าจากต่างประเทศ แต่จำหน่ายในราคาที่คนไทยสามารถซื้อหาได้ และที่สำคัญลูกค้าสามารถผ่อนชำระเครื่องกรองน้ำได้ เพราะบริษัทฯ ต้องการให้คนไทยทุกระดับได้มีโอกาสเป็นเจ้าของเครื่องกรองน้ำที่มีคุณภาพสามารถผลิตน้ำดื่มที่ดีมีประโยชน์ต่อสุขภาพไว้บริโภคในทุก ๆ วัน
สำหรับเครื่องกรองน้ำเซฟที่เป็นระบบรีเวิร์ส ออสโมซิส หรือระบบ RO ได้แก่รุ่น ROMA Plus มาพร้อมเทคโนโลยีที่เหนือกว่าระบบ RO ทั่วไป ซึ่งนอกจากความละเอียดในการกรอง 0.0001 ไมครอน ที่สามารถกรองสารละลายหรือสารปนเปื้อน เช่น ไวรัส แบคทีเรีย กำจัด สี กลิ่น รส ที่ไม่พึงประสงค์ รวมถึงคลอไรด์ที่เป็นต้นเหตุของความเค็มในน้ำประปา
นอกจากนี้ยังมาพร้อมคุณสมบัติพิเศษจากหินแร่ธรรมชาติที่ผ่านขบวนการพิเศษ ที่สามารถปรับสภาพน้ำให้มีความเป็นด่างอ่อน ๆ (Alkaline Water) ช่วยปรับสมดุลภายในร่างกาย ลดความเสี่ยงในการเกิดโรคต่าง ๆ เพิ่มแร่ธาตุที่เป็นประโยชน์ต่อร่างกาย เช่น แคลเซียม แมกนีเซียม พร้อมปกป้องไส้กรองด้วยระบบชุดกรอง Pre-Filter ที่สามารถกรองสารปนเปื้อนขนาดเล็ก ช่วยกรองตะกอนและสิ่งสกปรกก่อนเข้าสู่เครื่องได้อย่างมีประสิทธิภาพ ควบคุมการทำงานด้วย สมาร์ท คอนโทรล (Smart Control) ชิปอัจฉริยะที่สามารถควบคุมการทำงานของเครื่องให้เหมาะสมกับแรงดันน้ำแม้อยู่ในพื้นที่ที่น้ำไหลอ่อน เทคโนโลยีทั้งหมดนี้ผลิตด้วยมาตรฐานสากล ISO 9001: 2008